# Mandátna zmluva

na výkon stavebného dozoru

uzatvorená podľa § 566 a nasl. Obchodného zákonníka č. 513/1991 Zb. v platnom znení

(ďalej len „Zmluva“)

1.

Zmluvné strany

* 1. Mandant

Názov: Stredná odborná škola technická

Sídlo: Družstevná 1474/19, 066 01 Humenné

Štatutárny orgán: Ing. Stanislav Onderišin – riaditeľ školy

IČO: 37942484

DIČ: 2021875152

Bankové spojenie: ...

IBAN, SWIFT: ...

Zástupca splnomocnený na riešenie vo veciach:

a) zmluvných (titul, meno a priezvisko, funkcia, telefón, e-mail): ...

b) technických (titul, meno a priezvisko, funkcia, telefón, e-mail): ...

(ďalej len “Mandant”)

a

* 1. Mandatár

Názov: ...

Sídlo: ...

Štatutárny orgán: ...

Zapísaná v: ...

IČO: ...

DIČ: ...

IČ DPH: ...

Bankové spojenie: ...

IBAN, SWIFT: ...

Zástupca splnomocnený na rokovanie vo veciach:

a) zmluvných (titul, meno a priezvisko, funkcia, telefón, e-mail): ...

b) technických (titul, meno a priezvisko, funkcia, telefón, e-mail): ...

(ďalej len „Mandatár” alebo „stavebný dozor”)

Preambula

* 1. Táto Mandátna zmluva na výkon stavebného dozoru je výsledkom postupu verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní”) vyhláseného verejným obstarávateľom, ktorým je Mandant.
	2. Zmluva sa uzatvára za účelom zabezpečenia kvalitnej, profesionálnej, komplexnej a v prospech Mandanta vykonávanej činnosti stavebného dozoru podľa Článok 3 tejto zmluvy tak, aby bola dodržaná lehota realizácie stavby stanovená Zmluvou o dielo.
1.

Predmet Zmluvy

* 1. Mandatár sa zaväzuje, že pre Mandanta zabezpečí výkon kontrolnej činnosti (stavebného dozoru) v rámci investičnej akcie podľa bodu 3.2 Zmluvy pre Mandanta v rozsahu podľa bodu 4.1 Zmluvy.
	2. Investičná akcia:
* Názov: *Rekonštrukcia strechy telocvične*
* Objekt: ...
* Adresa: ...
* Projektant: ...
* Stupeň vypracovania PD: ...
* Celková cena s DPH za realizáciu stavby: ...

 (ďalej len „dielo“ alebo „stavba“).

* 1. Mandant sa zaväzuje, že za riadne splnenie predmetu Zmluvy, čím sa rozumie plnenie ustanovení tejto Zmluvy a riadne zhotovenie stavby podľa bodu 3.5 Zmluvy, uhradí Mandatárovi dohodnutú odmenu podľa bodu 8.1 Zmluvy a poskytne mu dohodnuté spolupôsobenie plnením si svojich povinností podľa bodu 5.1 Zmluvy.
	2. Mandant splnomocňuje Mandatára na vykonanie príslušných úkonov, spojených so splnením predmetu tejto zmluvy a na všetky právne úkony týkajúce sa zastupovania Mandanta v súvislosti so splnením predmetu tejto zmluvy. Mandant v rozsahu plnenia predmetu tejto zmluvy udeľuje Mandatárovi plnú moc.
	3. Pre účely tejto zmluvy sa za „riadne zhotovenú stavbu“ považuje stavba, ktorá je vykonaná podľa podmienok uvedených v uzatvorenej zmluve o dielo so zhotoviteľom stavby – spoločnosťou ... (ďalej len „Zhotoviteľ“), platných právnych predpisov a STN EN, spĺňa všetky podmienky uložené dotknutými orgánmi, je v plne funkčnom stave a bol podpísaný Protokol/Zápis o odovzdaní a prevzatí diela bez vád a nedorobkov oboma Zmluvnými stranami, stavebným dozorom a referentom investičného oddelenia Úradu PSK, ktorý má pridelenú predmetnú stavbu.
1.

Rozsah činnosti stavebného dozoru

* 1. Požadovaný výkon činností stavebného dozoru počas doby realizácie stavby najmä, nie však výlučne, v rozsahu:
* výkon občasného dozoru - min. 2x do týždňa;
* riadne naštudovanie si stavebného povolenia resp. povolenia na realizáciu, projektovej dokumentácie, zmlúv na realizáciu stavby vrátane ich príloh, zmluvných rozpočtov Zhotoviteľa stavby a pod., upozornenie Mandanta na ich nesúlad;
* riadne plnenie si všetkých oprávnení a povinností stavebného dozoru vyplývajúcich zo Zmluvy o dielo uzatvorenej so Zhotoviteľom stavby, kontrola plnenia zmluvných povinností Zhotoviteľa počas celej doby realizácie, návrhy a odporúčania z hľadiska zmluvných vzťahov a povinností Zhotoviteľa;
* kontrola realizácie prác a technologických postupov Zhotoviteľa či sú vykonávané kvalitne, v súlade s platnými zákonmi a vyhláškami, podmienkami zmluvy, projektovou dokumentáciou, zmluvným rozpočtom, technologickými predpismi, normami a pod.; pri zistení nesúladu povinnosť upozorniť Zhotoviteľa zápisom v SD na tieto okolnosti a určiť termín kontroly nápravy, prípadne prerušiť stavebné práce;
* fyzické odovzdanie a fyzická obhliadka staveniska so Zhotoviteľom, protokolárne odovzdanie staveniska Zhotoviteľovi;
* kontrola včasného zavedenia stavebného denníka a potvrdenie v ňom termínu začatia výstavby, potvrdenie základného listu každého stavebného denníka;
* pravidelná kontrola vedenia stavebného denníka a úplnosti záznamov v súlade s podmienkami Zmluvy o dielo, vytrhávanie kópie určenej pre Objednávateľa minimálne 1x za týždeň;
* bezodkladne informovanie Mandanta o všetkých závažných skutočnostiach na stavbe;
* aktívna účasť na konzultáciách medzi Zhotoviteľom stavby a projektantom stavby (autorským dozorom) zameraných na objasnenie a vyriešenie nejednoznačných alebo nerealizovateľných pokynov (podľa PD alebo zmluvného rozpočtu) k realizácií diela;
* kontrola plnenia zmluvných a čiastkových harmonogramov a termínov, min 1x za 2 týždne sa vyžaduje kontrola postupov prác podľa časového harmonogramu výstavby, upozorňovanie Mandanta na prípadné neplnenie týchto termínov, návrhy a odporúčania týkajúce sa nedodržiavania termínov plnenia Zmluvy o dielo Zhotoviteľom;
* príprava podkladov v prípade porušenia záväzkov Zhotoviteľa na uplatnenie si nárokov podľa Zmluvy o dielo;
* povinná účasť, organizácia a vedenie kontrolných dní a vyhotovenia zápisov z týchto kontrolných dní; zápisy z kontrolných dní s uvedenými základnými parametrami stavby, postupom stavebných prác, čerpaním, vyhodnotenie - zasielať na adresu mandanta;
* aktívna účasť na kontrolných dňoch z hľadiska kontroly plnenia úloh z predchádzajúcich kontrolných dní, asistencia pri príprave agendy a priebehu kontrolných dní;
* kontrola navrhovaných zmien tj. prác naviac a prác menej z hľadiska správnosti výkazov výmer a cien;
* preverovanie, či Zhotoviteľ vykonáva predpísané a dohodnuté skúšky materiálov, konštrukcií, prác a či tieto skúšky preukazujú požadovanú kvalitu;
* vyžadovanie a sledovanie dodržiavania spolu s dodávkami materiálov, strojov a konštrukcií predpísanej a dodávateľskej dokumentácie, najmä dokladov o ich kvalite;
* kontrola riadneho uskladňovania materiálov;
* kontrola vecnosti, správnosti a odsúhlasovanie súpisov vykonaných prác a fakturácií Zhotoviteľa;
* povinnosť viesť čerpanie množstiev jednotlivých položiek zmluvného rozpočtu rozdelených podľa jednotlivých odsúhlasených súpisov vykonaných prác Zhotoviteľa;
* upozorňovanie Zhotoviteľa, aby nepoškodzoval verejné priestranstvá súvisiace so stavbou alebo tie, ktoré používa pre výstavbu, sledovanie, aby zhotoviteľ po ukončení prác uviedol verejné priestranstvá a komunikácie do pôvodného stavu;
* riadenie a administrácia odovzdávania projektu skutočného vyhotovenia stavby;
* spolupráca a komunikácia so Zhotoviteľom pri vypracovaní podkladov pre odovzdanie a prevzatie diela, záverečné hodnotenie stavby, administrácia príslušnej dokumentácie, príprava protokolov;
* riadenie procesu prevzatia a odovzdania diela, administrácia fyzického preberania (protokoly);
* riadenie a administrácia súpisu vád a nedorobkov, riadenie odstraňovania vád a nedorobkov z hľadiska zmluvných vzťahov, fyzická kontrola odstraňovania vád a nedorobkov;
* príprava a organizácia predkolaudačných stretnutí (obhliadok), účasť na kolaudačnom konaní, spolupráca s Objednávateľom pri uplatňovaní požiadaviek vyplývajúcich z kolaudačného konania;
* správa o činnosti (príloha faktúry);
* fyzické odovzdanie dokumentácie, súvisiacej s riadnym ukončením a odovzdaním stavby, Mandantovi.

Práva a povinnosti Mandanta

* 1. Mandant je povinný:
* odovzdať včas Mandatárovi všetky stavebné povolenia, resp. povolenia na realizáciu, vyjadrenia dotknutých účastníkov územného a stavebného povolenia, platnú stavebnú a realizačnú projektovú dokumentáciu, zmluvy na realizáciu stavby, vrátane ich príloh, zmluvné rozpočty zhotoviteľa stavby, ako aj ostatné dokumenty, informácie a svoje pokyny, ktoré sú potrebné na riadne vykonávanie stavebného dozoru podľa tejto zmluvy,
* poskytovať Mandatárovi súčinnosť a v prípade potreby sa s ním dohodnúť na ďalšom postupe,
* písomne upozorniť Mandatára na možné ťažkosti pri plnení zmluvných povinností a vynaložiť všetko úsilie na ich odstránenie,
* zabezpečiť súčinnosť Zhotoviteľa (podľa zmlúv o dielo) podľa požiadaviek Mandatára a stavebného zákona.
	1. O odovzdaní dokumentácie podľa predchádzajúceho bodu sa spíše osobitný zápis s podpismi oboch zmluvných strán.
	2. Ak Mandant nesplní povinnosti uvedené v bode 5.1, Mandatár nezodpovedá za nesplnenie povinností vyplývajúcich z neposkytnutých dokumentov a informácií.
1.

Práva a povinnosti Mandatára

* 1. Mandatár je oprávnený vykonať stavebný dozor prostredníctvom osôb uvedených v bode 1.2 tejto zmluvy, na základe platného oprávnenia:

Titul, meno, priezvisko: ...

Evidenčné číslo: ...; Kategória: ..., Podkategória: ...

* 1. Mandatár podpisom tejto zmluvy vyhlasuje, že pri plnení tejto zmluvy bude dodržiavať ustanovenia zákona č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v platnom znení. Mandatár je povinný predmet tejto zmluvy vykonávať prostredníctvom legálne zamestnaných osôb, a to pod hrozbou zmluvnej sankcie podľa bodu 8.13 Zmluvy, aj opakovane. Nárok na zaplatenie zmluvnej sankcie nezbavuje poskytovateľa povinnosti uhradiť objednávateľovi škodu, ktorá mu vznikne v súvislosti s porušením povinnosti poskytovateľa.
	2. Mandatár sa môže odchýliť od pokynov Mandanta len ak je to nevyhnutné v záujme Mandanta, pričom je o tom Mandanta povinný vždy bezodkladne informovať.
	3. Mandatár je povinný vykonať stavebný dozor podľa tejto zmluvy osobne alebo prostredníctvom kvalifikovaných tretích osôb s osvedčením o odbornej spôsobilosti pre výkon činnosti stavebného dozoru, len na základe písomného súhlasu Mandanta.
	4. Mandatár sa zaväzuje svojou činnosťou zabezpečiť, aby bola stavba v stanovenom termíne ukončená, aby Preberacie protokoly obsahovali  všetky náležitosti potrebné ku kolaudačnému konaniu.
	5. Mandatár je povinný na požiadanie Mandanta poskytnúť súčinnosť aj po skončení trvania tejto zmluvy, najmä do vydania kolaudačného rozhodnutia, výskytu reklamačných vád na diele, potreby podať vysvetlenie kontrolným orgánom a pod.
	6. Mandatár je povinný si súpisy vykonaných prác predkladané Zhotoviteľom stavby riadne preštudovať a porovnať ich súlad so skutočnosťou, v prípade odsúhlasenia položiek alebo výmer, ktoré neboli skutočne realizované ku dňu odsúhlasenia súpisu alebo boli realizované tak, že nie sú v súlade so Zmluvou o dielo, projektovou dokumentáciu, zmluvným rozpočtom, odsúhlasenými zmenami, ak nespĺňajú príslušné normy, predpisy, kvalitatívne požiadavky a pod.
	7. Mandatár je počas celej doby trvania Zmluvy povinný rešpektovať interné predpisy, nariadenia a pokyny Mandanta týkajúce sa ochrany a bezpečnosti v objekte plnenia Zmluvy o dielo, s ktorými ho Mandant preukázateľne oboznámil, taktiež vyžadovať a kontrolovať ich dodržiavanie Zhotoviteľom stavby.

Spôsob uskutočnenia prác stavebného dozoru

* 1. Mandatár bude vykonávať svoju činnosť stavebného dozoru na stavbe v rozsahu dohodnutom v bode 4.1.
	2. Pri vykonávaní prác bude mandatár dodržiavať všeobecné záväzné predpisy, technické normy, dojednania tejto zmluvy a zmluvy o dielo so zhotoviteľom stavby, bude sa riadiť východiskovými podkladmi mandanta, zápismi a dohodami zmluvných strán a vyjadreniami verejnoprávnych orgánov a organizácií.
	3. Mandatár nie je v omeškaní po dobu, kedy nemohol plniť predmet svojej činnosti z dôvodov na strane Mandanta a jeho zmluvných partnerov, na čo je však povinný bez zbytočného odkladu písomne upozorniť Mandanta s bližším popisom príslušnej prekážky.

Finančné dojednania, doba trvania a nároky

* 1. Odmena za vykonanie stavebného dozoru v rozsahu podľa Článok 4 je stanovená v súlade so zákonom č. 18/1996 Z.z. o cenách v platnom znení vo výške:

Celková odmena bez DPH: ....................... EUR

Sadzba DPH: ....................... %

DPH ....................... EUR

Celková odmena s DPH: ....................... EUR

Celková odmena s DPH slovom: ............................................................... XX /100 EUR

* 1. V celkovej zmluvnej odmene podľa bodu 8.1 Zmluvy sú zahrnuté aj všetky potrebné náklady spojené s úplným vecným a odborným plnením, vrátane nákladov na všetky vedľajšie, pomocné a iné činnosti nevyhnutné pre poskytnutie predmetnej služby, ako sú napr. dopravné/cestovné náklady, náklady na činnosti a výkony nevyhnutné pre riadne splnenie predmetu tejto Zmluvy.
	2. a) Zmluvné strany sa dohodli, že zmluvnú odmenu bude Mandatár fakturovať Mandantovi mesačne, podľa percentuálneho pomeru realizácie stavebných prác Zhotoviteľom stavby. Poslednú fakturáciu je Mandatár oprávnený Mandantovi vystaviť po riadnom zhotovení stavby podľa bodu 3.5 Zmluvy.

Lehota splatnosti faktúr je do tridsať (30) dní odo dňa jej doručenia Mandantovi.

* 1. Faktúra musí mať náležitosti daňového dokladu, musí byť vystavená v 2 rovnopisoch a musí obsahovať tieto údaje:
* označenie Mandatára a Mandanta: obchodné meno, sídlo/miesto podnikania, IČO, DIČ,
* číslo a názov tejto zmluvy,
* číslo faktúry, dátum vyhotovenia faktúry, dátum zdaniteľného plnenia,
* deň odoslania, deň splatnosti faktúry,
* označenie peňažného ústavu a číslo účtu v štruktúre BIC a IBAN, v prospech ktorého sa platba vykoná,
* označenie predmetu plnenia,
* suma požadovaná na platbu v EUR zaokrúhlená na dve desatinné miesta,
* náležitosti pre účely DPH (sadzba DPH, DIČ),
* pečiatku a podpis Mandatára,
* príloha faktúry: správa o činnosti, odsúhlasené súpisy vykonaných prác Zhotoviteľa, ktoré boli za dané obdobie realizované.
	1. V prípade, že faktúra nebude obsahovať náležitosti uvedené v tejto zmluve, Mandant je oprávnený vrátiť ju Mandatárovi na doplnenie. V takom prípade sa preruší plynutie lehoty splatnosti a pokračovanie lehoty splatnosti začne plynúť doručením opravenej faktúry objednávateľovi.
	2. Mandant neposkytuje zálohové platby.
	3. Faktúru vystavenú Mandatárom kontroluje a odsúhlasuje zástupca Mandanta splnomocnený na rokovanie vo veciach technických.
	4. Cena sa považuje za uhradenú dňom pripísania finančných prostriedkov na účet mandatára.
	5. V prípade, že dôjde k zrušeniu alebo odstúpeniu od tejto zmluvy z dôvodov na strane mandanta, bude mandatár fakturovať mandantovi vykonanú činnosť vo vzájomne dohodnutom rozsahu, a to podielom dohodnutej ceny.
	6. Zmluva sa uzatvára na dobu určitú, nadobúda platnosť dňom jej podpísania obidvoma Zmluvnými stranami, účinnosť dňom nasledujúcim po dni jej zverejnenia a ukončí sa dňom vydania právoplatného kolaudačného rozhodnutia. Čas plnenia predmetu Zmluvy sa odvíja od termínov dohodnutých v Zmluve o dielo so Zhotoviteľom a od postupu prác Zhotoviteľa.
	7. Nijaká zo zmluvných strán nie je oprávnená jednostranne postúpiť svoje práva a povinnosti vyplývajúce z tejto zmluvy, vrátane finančných pohľadávok, na inú osobu bez písomného súhlasu druhej zmluvnej strany.
	8. V prípade, ak Mandatár pri vykonávaní kontrolnej činnosti nedodrží požadovaný výkon podľa bodu 4.1 Zmluvy, má Mandant právo na uplatnenie si nároku na zmluvnú pokutu vo výške 5 % z odmeny, ktorá mu prináleží podľa bodu 8.1 Zmluvy za výkon kontrolnej činnosti, za každé nedodržanie aj opakovane.
	9. V prípade, ak Mandatár pri vykonávaní kontrolnej činnosti poruší povinnosti ustanovené podľa Článok 6 Zmluvy alebo iné ustanovenie Zmluvy, za ktoré nie je určená individuálna sadzba zmluvnej pokuty, má Mandant právo na uplatnenie si nároku na zmluvnú pokutu vo výške 10 % z odmeny, ktorá mu prináleží podľa bodu 8.1 Zmluvy za výkon kontrolnej činnosti, za každé porušenie aj opakovane.
	10. V prípade omeškania Mandanta s úhradou faktúry môže si Mandatár uplatniť dohodnutý nárok za omeškanie vo výške 0,02 % z fakturovanej sumy za každý deň omeškania.

Zodpovednosť za vady a škodu

* 1. Stavebný dozor sa zaväzuje vykonávať kontrolnú činnosť riadne a včas, s odbornou starostlivosťou, v súlade s podmienkami ustanovenými v Zmluve, v súlade s platnou legislatívou a podľa pokynov Mandanta a v súlade s jeho záujmami, ktoré pozná alebo musí poznať. Stavebný dozor zodpovedá za škodu spôsobenú nedodržaním tohto záväzku alebo za škodu na veciach prevzatých od Mandanta na vykonanie stavebného dozoru.
	2. Stavebný dozor zodpovedá Mandantovi za vznik škody spôsobenej porušením povinnosti podľa bodu 6.7 v jej plnej výške.
	3. Stavebný dozor nezodpovedá za vady alebo škodu, ktorá bola spôsobená použitím podkladov prevzatých od Mandanta a ani pri vynaložení odbornej starostlivosti nemohol zistiť ich nevhodnosť alebo nesprávnosť, prípadne na ich nevhodnosť alebo nesprávnosť preukázateľne upozornil a Mandant aj napriek tomu trval na ich realizácií bez zmeny.

Ukončenie zmluvného vzťahu

* 1. Túto zmluvu možno ukončiť:
* riadnym splnením predmetu Zmluvy,
* písomnou dohodou zmluvných strán,
* odstúpením od zmluvy z dôvodu podstatného porušenia zmluvných povinností,
* výpoveďou podľa § 574 a § 575 Obchodného zákonníka.
	1. Zmluvné strany sa dohodli za podstatné porušenia zmluvných povinností považovať porušenie akejkoľvek povinnosti upravenej v tejto zmluve. Odstúpenie od zmluvy nadobudne účinky jeho doručením druhej zmluvnej strane.

Záverečné a spoločné ustanovenia

* 1. Zmluvné strany berú na vedomie, že zverejnenie zmluvy v súlade a v rozsahu zákona o slobodnom prístupe k informáciám v znení neskorších predpisov, nie je porušením alebo ohrozením obchodného tajomstva.
	2. Zmluvné strany budú ochraňovať dôverné informácie druhej zmluvnej strany, a to s rovnakou starostlivosťou ako ochraňujú vlastné informácie rovnakého druhu, vždy však najmenej v rozsahu primeranej odbornej starostlivosti.
	3. Zmluvné strany sa zaväzujú, že zverené obchodné informácie nepoužijú pre iné účely ako pre plnenie tejto zmluvy.
	4. Zástupcovia zmluvných strán sa zaväzujú, že v prípade zmeny sídla a zmeny štatutárnych orgánov oprávnených vystupovať za spoločnosť tieto oznámia druhej strane bez zbytočného odkladu.
	5. Prípadná zmena tejto zmluvy je možná len písomnou dohodou zmluvných strán, a to vo forme číslovaných dodatkov podpísaných oprávnenými zástupcami oboch zmluvných strán.
	6. Zmluva je vyhotovená v štyroch exemplároch, z ktorých Objednávateľ obdrží tri vyhotovenia po jej podpise a Zhotoviteľ jedno vyhotovenie.
	7. V ostatných touto zmluvou neupravených prípadoch sa práva a povinnosti zmluvných strán riadia slovenským právnym poriadkom, predovšetkým príslušnými ustanoveniami Obchodného zákonníka.
	8. Zmluvné strany sa dohodli, že v prípade vzájomnej písomnej korešpondencie sa jej doručenie bude uskutočňovať osobne, doporučenou listovou zásielkou s doručenkou alebo kuriérom, príp. inou dohodnutou formou na adresu zmluvnej strany uvedenú v záhlaví tejto zmluvy alebo na inú písomne oznámenú adresu. V prípade neúspešného doručenia, vrátane odmietnutia zásielky sa deň vrátenia zásielky odosielateľovi bude považovať za deň riadneho doručenia.
	9. Ak sa preukáže, že niektoré z ustanovení tejto zmluvy je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení zmluvy, alebo samotnej zmluvy ako celku, ak je možné takéto neplatné alebo neúčinné ustanovenie oddeliť od zvyšku zmluvy. V takomto prípade sa obe zmluvné strany zaväzujú bezodkladne formou dodatku nahradiť takéto ustanovenie novým tak, aby bol zachovaný účel sledovaný príslušným neplatným či neúčinným ustanovením v čase jeho prijatia, resp. uzavretia tejto zmluvy. Do času uzatvorenia dodatku platia príslušné zákonné ustanovenia svojim účelom a zmyslom čo najbližšie neplatnému či neúčinnému ustanoveniu.
	10. Zmluvné strany prehlasujú, že si zmluvu prečítali, jej obsahu porozumeli a na znak súhlasu so všetkými jej ustanoveniami ju slobodne, vážne, dobrovoľne, s určitosťou, nie v tiesni a za nápadne nevýhodných podmienok vlastnoručne podpisujú a sú si plne vedomí následkov z nej vyplývajúcich.

 Mandant: Mandatár:

 V ..............................., dňa ............. V ..............................., dňa .............

 .................................................... ....................................................

 Ing. Stanislav Onderišin ...

 riaditeľ školy ...